Pasargadai

Pasargadai alebo Pasargady (klinopisne ; po novoperzsky پاسارگاد - Pásárgád; po grécky Πασαργάδαι - Pasargadai, po latinsky Pasargadae) bolo hlavné mesto starovekej Perzskej ríše a miesto posledného odpočinku jej zakladateľa Kýra II. V roku 2004 bola archeologická lokalita zapísaná na zoznam svetového dedičstva UNESCO. Dejiny Pozostatky Pasargadai, prvej metropoly achajmenovskej ríše, sa nachádzajú približne 43 km od Perzepolu v dnešnej iránskej provincii Fárs. Mesto bolo založené okolo roku 546 pred Kr. Podľa nedávnych prieskumov bolo zistené, že mesto bolo postavené tak, aby odolalo silnému zemetraseniu.[chýba zdroj] Najvýznamnejšou pamiatkou Pasargadai je hrobka Kýrosa II. Počas islamskej invázie do Iránu chceli arabské vojska hrobku zničiť. Správcovia, ktorí ju strážili, presvedčili Arabov, že ide o hrob matky kráľa Šalamúna. Arabi hrobku ušetrili, ozdobili veršami z Koránu a nazvali ju Kabr-e mádar-e Solejmán, teda "Hrobka matky kráľa Šalamúna" (قبر مادر سلیمان). Iné projekty Commons ponúka multimediálne súbory na tému Pasargadai Externé odkazy Oficiálna stránka UNESCO Pasargadae in: Encyclopaedia Iranica Zdroj Tento článok je čiastočný alebo úplný preklad článku Pasargady na českej Wikipédii.